Source: https://www.jogiforum.hu/hirek/archivum/2007-03
Timestamp: 2020-08-11 12:56:37
Document Index: 13693157

Matched Legal Cases: ['bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Hír archívum: 2007. március
Pozitív lista a FEOSZ-tól
A Fogyasztóvédelmi Egyesületek Országos Szövetsége 2007. április 1-től honlapján egy pozitív lista vezetését kezdi meg.
A Gazdasági Versenyhivatal (GVH) Versenytanácsa 2007. március 27-i tárgyalásán megállapította, hogy a Malév Zrt. a 2004 és 2006 közötti időszakban marketingkommunikációs tevékenysége során többször megtévesztette a fogyasztókat. A légitársaság nem megfelelő módon tájékoztatott az általa kínált utazási szolgáltatások ellenértékeként fizetendő összegről, az alapdíjhoz kapcsolódó díjtételekről. A jogsértés miatt a Malév 30 millió forint bírság megfizetésére köteles.
Az uniós saját források új rendszere 2014-től
Két fázisban teljesen újraszabályozná az Európai Unió forrásait egy 2014-től bevezetendő új mechanizmus - olvasható az EP által elfogadott jelentésben. A fő cél: visszatérni a saját EU-forrásokhoz - a tagállami befizetések helyett. Egyelőre nincs szó EU-adó bevezetéséről. Eltörölnék viszont a briteknek járó visszatérítést és az egyéb „különalkukat”.
Az ökológiai termelésről szóló rendeletjavaslat szigorú feltételekhez kötné, mit szabad ökológiai terméknek nevezni. Így például az ilyen élelmiszer legfeljebb 0,1 százalékban tartalmazhatna genetikailag módosított szervezetet (GMO). A képviselők módosították a rendelet szövegét, azonban a teljes jelentés elfogadása helyett visszaküldték azt a szakbizottságba, mivel véleményük szerint az Európai Bizottság nem tartja tiszteletben az EP együttdöntési jogát ebben a kérdésben.
Javier Solana, az uniós kül- és biztonságpolitika főképviselője is részt vett azon a plenáris ülésen, amelyen az EP a terület 2007-es kilátásait vitatta meg.
Távközlés: A fogyasztók nagyobb kínálatból választhatnak, de az EU belső piaca továbbra is kiaknázatlan
Európa távközlési szabályainak jól haladó végrehajtásából adódóan az európai fogyasztók egyre alacsonyabb árakat és mind újabb szolgáltatásokat élvezhetnek. Mégis, az Európai Bizottság az uniós távközlési piacokról készült és ma bemutatott 12. jelentésének tanulsága szerint nagyobb versenyre, a jogorvoslatok gyorsabb alkalmazására és függetlenebb szabályozókra van szükség ahhoz, hogy a fogyasztók és a szolgáltatók teljes mértékben élhessenek Európa belső piacának előnyeivel.
Az Alkotmánybíróság 2007. április 2-3-i teljes ülésének napirendje
Az Alkotmánybíróság hétfői teljes ülésén tárgyalja az országos népszavazásról és népi kezdeményezésről szóló 1998. évi III. törvény 8. § (1) bekezdésének alkotmá­nyosságát támadó indítványt. Az érintett rendelkezés kimondja: „Az eredményes ügydöntő népszavazással hozott döntés az Országgyűlésre kötelező.”
Nyilvánosak a budapesti térfigyelő kamerák adatai
2007. március 28-án a Legfelsőbb Bíróság felülvizsgálati eljárásban az információszabadság és az információs önrendelkezési jog javára döntött. A TASZ 2004-ben indított pert a Budapesti Rendőr-főkapitányság ellen, mivel az a rendőrség által működtetett térfigyelő kamerákra vonatkozó adatokat nem adta ki.
Ötpárti konszenzus a jövő nemzedékek ombudsmanjáról
Március 29-én a Védegylet kezdeményezésére az öt parlamenti párt képviselői egyeztetést tartottak az egyesület által 2000 óta szorgalmazott jövő nemzedékek országgyűlési biztosa intézményfelállításáról.
ÖCO: meg kell ismételni elnökválasztást
Törvényt sértett az Országos Cigány Önkormányzat, ezért meg kell ismételni a közgyűlést és az elnökválasztást. Az közigazgatási eljárást a közgyűlésben többséget szerzett Lungo Drom kezdeményezte.
Bíróság elé kerül Spanyolország az Endesa miatt
A Bizottság az Európai Bíróság elé citálja Spanyolországot, amiért Madrid a testület kérése ellenére sem vonta vissza az Endesa felvásárlása útjában álló (brüsszeli megítélés szerint jogtalan) feltételeket.
A Helsinki Bizottság az Alkotmánybírósághoz fordul a kordon ügyében
A Magyar Helsinki Bizottság alkotmányellenesnek tartja a rendőrségi törvény azon szakaszát, amely alapján lehetséges volt közel öt hónapon keresztül lezárni a Kossuth teret. Ezért a Helsinki Bizottság az Alkotmánybírósághoz fordult. A szervezet indítványa szerint alkotmányos alapjogokat sért, hogy a rendőrség időhatár nélkül úgy zárhat le területeket, hogy a rendőrségi törvény nem határozza meg azokat a szempontokat, amelyek alapján meg lehetne ítélni az intézkedés szükségességét és arányosságát.
Szemérem elleni erőszak bűntette - hatályon kívül helyezés a Pécsi Ítélőtáblán
Az első fokon eljáró Tolna Megyei Bíróság megállapítása szerint a vádlott (34 éves kurdi férfi) 2001 decemberében házasságot kötött élettársával, kapcsolatukból korábban 4 gyermek született. A vádlott a gyermekekkel szemben fennálló kötelezettségét sorozatosan megszegte, magatartásával értelmi, erkölcsi fejlődésüket veszélyeztette. Ez nyilvánvalóvá vált a gyermekvédelmi hatóságok számára is, ezért figyelemmel kísérték a gyermek sorsát, majd őket védelembe vették.
Változások az útdíj-fizetésben április elsejétől
A motorosok 2007. május 1. és szeptember 30. között a D1 kategória 4 napos matrica árának feléért vásárolhatnak elektronikus úton úthasználati jogosultságot. Bevezetésre kerül 2007. április 1-jétől az egy napos matrica a D2 és a D3 kategória számára is, folyamatos jelleggel
Gyülekezés: koalíciós ellentétek
Nem egyezik a koalíciós pártok véleménye a gyülekezési törvény módosításáról. A szocialisták támogatják a kormány erről szóló tervezetét, de a szabad demokrata Fodor Gábor szerint egyelőre a jelenlegi szabályok mellett is kezelhetők a demonstrációk.
Mikor mehetünk szabadságra?
Parlament elfogadta azt a törvényjavaslatot, amiben meghatározták, hogy a rendes szabadság egynegyede vihető át a következő esztendőre.
Megállapodás az egységes európai fizetési térségről
Az EU pénzügyminiszterei egyhangúlag támogatták az egységes európai fizetési térség létrehozását, amely lehetővé teszi, hogy a fogyasztók ugyanolyan feltételekkel utaljanak külföldre, mint belföldre.
Háromra olvadt a „tokaji” ügyek száma
Öt helyett már csak három „tokaji” ügy van az európai taláros testületek előtt, miután kettőben az Elsőfokú Bíróság végzéssel lezárta az eljárást.
Az Amerikai Szabadalmi Hivatal szerint a fájlcserélő oldalak veszélyeztetik a nemzetbiztonságot
Az Amerikai Szabadalmi Hivatal szerint a fájlcserélõ oldalak veszélyeztetik a nemzetbiztonságot és ráadásul a gyerekeket is a bûnözés irányába lökik.
Ismét szervezett kalózcsoport bukott le Zuglóban
2007. március 10-én sikeres elfogást hajtottak végre egy zuglói bolhapiacon a Budapesti Rendőr-főkapitányság XIV. kerületi Rendőrkapitányságának munkatársai.
Módosul a 07T1011. és a 07T1021. számú nyomtatvány
A fizetési kötelezettséget a 07T1011. számú adatlapon, annak megszűnését a 07T1021. számú adatlapon kell bejelenteni az állami adóhatósághoz.
Személyre szóló tájékoztatót küld áprilistól az OEP
Az Országos Egészségbiztosítási Pénztár várhatóan áprilistól küld tájékoztató leveleket azoknak, akiknek a nyilvántartás szerint nincs biztosításuk. Vannak, akik már megkapták a küldeményt.
A képviselők megszavazták a hamisítók elleni büntetőszankciókat
Az Európai Parlament jogi bizottsága elfogadta azt a jelentést, amely a hamisítókkal szemben egységes büntetőszankciókat szabna ki. A szabályozás azonban nem büntetné azokat, akik magánhasználatra hamisítanak.
Uniós igen a Nyitott Égbolt megállapodásra
Az Európai Unió tagállamai csütörtökön áldásukat adták az EU és az Egyesült Államok közötti légiközlekedést liberalizáló Nyitott Égbolt megállapodásra, amely jövő év március 31-vel lép hatályba.
Megtévesztő ásványvíz reklám
A Gazdasági Versenyhivatal (GVH) Versenytanácsa határozatában megállapította, hogy az Aquarius-Aqua Kft. Veritas Gold ásványvízének reklámozásával megtévesztette a fogyasztókat. A társaság emiatt kétmillió forint bírság megfizetésére köteles.
Új hitelesítési csomag a NetLocktól: elektronikus tőkepiaci közzétételekhez
A PSZÁF egy olyan elektronikus nyilvánosságra hozatali rendszert indított el, amely lehetőséget biztosít a tőkepiacról szóló törvény alapján bejelentésre kötelezettek számára, a Tőkepiaci törvényben meghatározott közzétételeik interneten keresztül történő hiteles és biztonságos feltöltésére, valamint a PSZÁF által működtetett honlapon való ingyenes megjelenésre.
Sportfogadás: a magyar korlátozás ellen is fellép a Bizottság
A szolgáltatások szabad mozgása: a Bizottság fellép a Dániában, Finnországban és Magyarországon a sportfogadási szolgáltatások nyújtását megnehezítő akadályok ellen
Az Európai Közösségek Bíróságának munkaprogramja (2007. március 26. – március 30.)
A Bíróság március végén egyetlen ügyben, a Rewe Zentralfinanz adójogi vonatkozású ügyben folytat eljárási cselekményeket.
Új kórházi beutalási rend lép életbe április 1-jén
A kórházak intézményvezetői, fenntartói hétfőig jelezhették, ha valami hibát találtak a területi ellátási listában. Százötven visszajelzés érkezett, a főváros mint intézményfenntartó csaknem teljesen átírta a beutalási rendet.
Bírósági ügy lehet a nyugellátást szolgáltató intézmények tevékenységéből
Az Európai Bizottság a Bíróság elé citálhatja Magyarországot, mert az nem ültette át maradéktalanul jogrendjébe a nyugellátást szolgáltató intézmények felügyeletéről és tevékenységéről szóló irányelvet. A bökkenő csak az, hogy ilyen intézmény nincs is Magyarországon.
Megállapodás az internetes rádiók helyzetéről
Franciaországban az internetes rádiók és a lemezkiadók szervezetei megállapodtak az interneten sugárzott tartalom közreadási feltételeiről.
Elkészült a 2006-os EKB statisztika: jelentős csökkenés az eljárások időtartamában
Az Európai Közösségek Bíróságának 2006. évi igazságügyi statisztikájából kiderül: a Bíróság előtti eljárások időtartama jelentősen csökkent, míg a Bíróságra és az Elsőfokú Bíróságra érkezett ügyek száma érezhetően növekedett
Az elmúlt egy hónapban három hipermarketláncot érintő határozatot is hozott a Gazdasági Versenyhivatal (GVH). A három eljárás közül kettőnek a Tesco, egynek pedig az Auchan volt a „főszereplője”. Két eljárásban összesen 80 millió forint bírság kiszabására került sor.